ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने योग गुरु स्वामी अध्यात्मानंद जी के निधन पर शोक व्यक्त किया
प्रधानमंत्री श्री नरेन्द्र मोदी ने योग गुरु स्वामी अध्यात्मानंद जी के निधन पर गहरा दुःख व्यक्त किया है।
एक ट्वीट में प्रधानमंत्री ने उनको श्रद्धांजलि अर्पित की और गंभीर आध्यात्मिक विषयों को समझाने के उनके सरल तरीके का स्मरण दिलाया। प्रधानमंत्री ने याद किया कि स्वामी जी ने योग शिक्षा के साथ-साथ अहमदाबाद के शिवानंद आश्रम द्वारा संचालित अनेक रचनात्मक गतिविधियों के माध्यम से भी समाज की सेवा की।
एमजी/एएम/एजी/डीसी
(
रक्षा मंत्रालय
भारतीय नौसेना का सबसे पुराना हाइड्रोग्राफिक सर्वेक्षण जहाज आईएनएस संधायक कार्यमुक्त
भारतीय नौसेना के सबसे पुराने हाइड्रोग्राफिक सर्वेक्षण पोत आईएनएस संधायक को शुक्रवार, दिनांक 04 जून 2021 को 40 गौरवशाली वर्षों तक राष्ट्र की सेवा करने के बाद विशाखापट्टनम के नौसेना डॉकयार्ड में कार्यमुक्त कर दिया गया। समारोह के मुख्य अतिथि ईस्टर्न नेवल कमांड के फ्लैग ऑफिसर कमांडिंग इन चीफ वाइस एडमिरल अजेंद्र बहादुर सिंह, एवीएसएम, वीएसएम की उपस्थिति में एक सादे समारोह में राष्ट्रीय ध्वज, नौसेना एनसाइन एवं डिकमीशनिंग पेनेंट को सूर्यास्त के समय झुकाकर कार्यमुक्त कर दिया गया। इस कार्यमुक्त समारोह में भारत सरकार के प्रमुख हाइड्रोग्राफर वाइस एडमिरल विनय बधवार, एवीएसएम, एनएम तथा सेवारत हाइड्रोग्राफर, आउटस्टेशन चालक दल के पूर्व सदस्यों तथा पूर्व सैनिक आभासी तरीके से लाइव स्ट्रीमिंग के माध्यम से सम्मिलित हुए।
भारतीय नौसेना में अपनी 40 वर्षों की शानदार सेवा के दौरान आईएनएस संधायक ने भारतीय प्रायद्वीप के पश्चिमी और पूर्वी तटों, अंडमान सागर तथा श्रीलंका, म्यांमार और बांग्लादेश समेत पड़ोसी देशों में 200 प्रमुख हाइड्रोग्राफिक सर्वेक्षण किए। यह जहाज 1987 में श्रीलंका में भारतीय शांति सेना की सहायता वाले ऑपेरशन पवन जैसे कई महत्वपूर्ण अभियानों में सक्रिय भागीदार रहा है, जैसे ऑपेरशन सारंग, ऑपेरशन रेनबो जिसमें 2004 की सुनामी के बाद मानवीय सहायता प्रदान की गई और 2019 में प्रथम संयुक्त भारत-अमेरिका मानवीय सहायता एवं आपदा राहत  अभ्यास 'टाइगर-ट्रायंफ' में भागीदारी की है।
स्वास्थ्य एवं परिवार कल्याण मंत्रालय
केंद्रीय स्वास्थ्य एवं परिवार कल्याण मंत्री डॉ मनसुख मंडाविया ने भारतीय रेड क्रॉस सोसाइटी की एम्बुलेंस को झंडी दिखाकर रवाना किया
केंद्रीय स्वास्थ्य एवं परिवार कल्याण मंत्री डॉ मनसुख मंडाविया और केंद्रीय स्वास्थ्य एवं परिवार कल्याण राज्य मंत्री डॉ भारती प्रवीण पवार ने आज नई दिल्ली के निर्माण भवन से 33 एम्बुलेंस  को हरी झंडी दिखा कर रवाना किया। इस अवसर पर केन्द्रीय रसायन एवं उर्वरक राज्य मंत्री श्री भगवंत खुबा भी उपस्थित थे।
केंद्रीय मंत्रियों को एम्बुलेंस द्वारा प्रदान की जाने वाली सभी सुविधाओं तथा सेवाओं के बारे में जानकारी दी गई।
इंटरनेशनल फेडरेशन ऑफ रेड क्रॉस और रेड क्रिसेंट सोसाइटीज  ने भारत में कोविड महामारी से निपटने के लिए आवंटित किये गये धन के अंतर्गत कुछ धनराशि एएलएस एम्बुलेंस, बीएलएस एम्बुलेंस, सचल स्वास्थ्य इकाईयों और सचल रक्त संग्रह वाहनों के लिए निर्धारित की है। ये 33 एम्बुलेंस चिकित्सा वाहनों की पहली खेप का हिस्सा हैं, जिन्हें इंडियन रेड क्रॉस सोसाइटी  की विभिन्न शाखाओं में स्वास्थ्य और आपदा प्रबंधन क्षमता में सुधार के लिए भेजा जा रहा है।
आईआरसीएस ने कोविड-19 के खिलाफ लड़ाई में महत्वपूर्ण भूमिका निभाई है और महामारी के प्रभाव को सीमित करने में काफी योगदान दिया है। आईआरसीएस ने पूरे देश में रक्त की उपलब्धता सुनिश्चित करने के लिए कई शिविर आयोजित किए हैं। स्वास्थ्य गतिविधियों की एक विस्तृत श्रृंखला के साथ ही बहुआयामी कार्रवाई एक संगठन के रूप में आईआरसीएस की क्षमता का प्रमाण है।
प्रधानमंत्री कार्यालय
जर्मनी और यूएई की अपनी यात्रा  से पहले प्रधानमंत्री का प्रस्थान वक्तव्य
मैं जर्मनी की अध्यक्षता के तहत जी7 शिखर सम्मेलन के लिए जर्मनी के चांसलर माननीय श्री ओलाफ स्कोल्ज के निमंत्रण पर जर्मनी के श्लॉस एल्मौ का दौरा करूंगा। पिछले महीने अत्यंत सार्थक रहे भारत-जर्मनी अंतर-सरकारी परामर्श  के बाद चांसलर स्कोल्ज से फिर से भेंट करना मेरे लिए बड़ी प्रसन्नता की बात होगी।
मानवता को बुरी तरह प्रभावित कर रहे महत्वपूर्ण वैश्विक मुद्दों पर अंतर्राष्ट्रीय सहयोग को मजबूत करने के प्रयासों के तहत जर्मनी ने अर्जेंटीना, इंडोनेशिया, सेनेगल और दक्षिण अफ्रीका जैसे अन्य लोकतांत्रिक देशों को भी जी7 शिखर सम्मेलन में आमंत्रित किया है। इस शिखर सम्मेलन के विभिन्न सत्रों के दौरान मैं पर्यावरण, ऊर्जा, जलवायु, खाद्य सुरक्षा, स्वास्थ्य, आतंकवाद का मुकाबला करने, महिला-पुरुष समानता और लोकतंत्र जैसे सामयिक मुद्दों पर जी7 के सदस्य देशों, जी7 के भागीदार देशों और आमंत्रित अंतर्राष्ट्रीय संगठनों के साथ विचारों का आदान-प्रदान करूंगा। मैं शिखर सम्मेलन के दौरान इसमें भाग लेने वाले जी-7 के कुछ सदस्य देशों और आमंत्रित देशों के राजनेताओं से अलग से मिलने के लिए उत्सुक हूं।
जर्मनी के दौरे के दौरान मैं समस्त यूरोप के प्रवासी भारतीय संगठनों के सदस्यों से मिलने के लिए भी उत्सुक हूं, जो वहां की स्थानीय अर्थव्यवस्थाओं में अत्यधिक योगदान दे रहे हैं और इसके साथ ही यूरोपीय देशों के साथ हमारे संबंधों को प्रगाढ़ कर रहे हैं।
भारत वापस आते समय मैं 28 जून, 2022 को अबू धाबी, संयुक्त अरब अमीरात  में कुछ समय ठहर कर संयुक्त अरब अमीरात के पूर्व राष्ट्रपति और अबू धाबी के पूर्व शासक शेख खलीफा बिन जायद अल नाहयान के निधन पर अपनी व्यक्तिगत संवेदना व्यक्त करने के लिए संयुक्त अरब अमीरात के राष्ट्रपति और अबू धाबी के शासक महामहिम शेख मोहम्मद बिन जायद अल नाहयान से भेंट करूंगा।
सूक्ष्म, लघु एवं मध्यम उद्यम मंत्रालय
सफलता की कहानी : एमएसएमई ने महिला उद्यमियों के लिए सफलता का मार्ग प्रशस्त किया
आद्या एन्टरप्राइजेज दिल्ली स्थित तीन महिला उद्यमियों की एक कंपनी है। उनके पास बैकपैक, स्कूल बैग, जिम बैग, ट्रैवल बैग आदि सहित विभिन्न पोर्टफोलियो और बैग की कई श्रेणियां हैं । एमएसएमई-डीआई, नई दिल्ली की मदद से यूनिट ने एमएसएमई श्रेणी में अपना पंजीकरण कराया है, इसलिए उनकी ऋण अवधि में काफी कमी आई है जिससे उनकी नकदी प्रवाह और लाभप्रदता में सुधार हुआ है।
एमएसएमई के चैंपियन डेस्क ने उन्हें व्यापार के नए रास्ते के लिए मार्गदर्शन दिया और एमएसएमई-डीआई ने उनकी मदद की एवं उनके उत्पादों को बढ़ावा देने के लिए और अधिक श्रेणियां व प्लेटफॉर्म पेश किएI फिर इस यूनिट ने एमएसएमई द्वारा प्रदान किए गए समर्थन को स्वीकार किया जिसके द्वारा उन्हें आईआईटीएफ-2021 में भाग लेने का अवसर मिला और जिसमें उन्हें घरेलू बाजार और निर्यात में बढ़त मिली।
रसायन एवं उर्वरक मंत्रालय
भारत में कोरोनावायरस दवाओं की उपलब्धता की वर्तमान स्थिति
प्रेस नोट
औषध विभाग ने चीन में फैले कोरोनावायरस को ध्यान में रखते हुए देश में औषध सुरक्षा के मुद्दे के हल के लिए केन्द्रीय औषध मानक नियंत्रण संगठन  के संयुक्त औषध नियंत्रक डॉ. एश्वारा रेड्डी की अध्यक्षता में एक समिति गठित की है।
समिति ने अपनी रिपोर्ट में, कहा है कि एपीआई का वर्तमान स्टॉक फार्मूले के आधार पर उसे उपयुक्त तरीके से तैयार करने और सिफारिशें देने के लिए 2 से 3 महीनों के लिए पर्याप्त हो सकता है। समिति ने आगे कहा कि जहां तक औषध सुरक्षा का प्रश्न है उसके लिए किसी को भी दहशत में आने की आवश्यकता नहीं है।
समिति की सिफारिशों के आधार पर, विभाग ने एपीआई की पर्याप्त आपूर्ति और बाजार में किफायती मूल्यों पर फार्मूले के आधार पर उसे तैयार करने और काला बाजारी, अवैध जमाखोरी, देश में कृत्रिम कमी को रोकने के लिए राष्ट्रीय औषध मूल्य प्राधिकरण , भारत के औषध महानियंत्रक  और राज्य सरकारों को आवश्यक निर्देश जारी किए है एनपीपीए ने राज्यों के मुख्य सचिवों को पत्र लिखकर अनुरोध किया है कि वे एपीआई के उत्पादन और उसकी उपलब्धता के साथ-साथ फार्मूले के आधार पर उसे तैयार करने पर कड़ी नज़र रखें ताकि उनके राज्यों और संघ शासित प्रदेशों में काला बाजारी और जमाखोरी रोकी जा सके। साथ ही यह भी सुनिश्चित किया जा सके कि सीलिंग मूल्यों का पालन करने/अनुसूचित/गैर-अनुसूचित फार्मूलों के आधार पर मूल्यों में मुनासिब वृद्धि के संबंध में औषधि  आदेश 2013 का उल्लंघन न हो। इस पत्र की प्रतियां प्रधान सचिव स्वास्थ्य और राज्य औषध नियंत्रकों को भी भेजी गई हैं। इस संबंध में, औषध विभाग ने डीजीएफटी को पत्र लिखा है कि वह 13 एपीआई के निर्यात और इन एपीआई का इस्तेमाल करके फार्मूले के आधार पर इसे तैयार करने पर रोक लगाए। इन एपीआई को प्रमुख तौर पर चीन के हूबेई प्रांत में तैयार किया गया है।
नवीनतम जानकारी के अनुसार, औषध सामग्री का निर्माण कर रही अधिकांश चीनी कम्पनियों  ने आंशिक रूप से काम करना शुरू कर दिया है और उम्मीद है कि ये मार्च के अंत तक पूरी तरह काम करने लगेंगी। चीन से एपीआई के निर्यात पर कोई रोक-टोक नहीं है। चीनी कम्पनियां भारत को निर्यात के लिए तैयार हैं, हांलाकि लॉजिस्टिक क्षेत्र ने अभी पूरी तरह काम करना शुरू नहीं किया गया है। सीडीएससीओ के बंदरगाह कार्यालयों में देखा गया है कि चीन से एपीआई का आयात किया जा रहा है। सीडीएससीओ के बंदरगाह कार्यालयों से प्राप्त जानकारी के अनुसार, एपीआई की 56 खेप का 26 और 27 फरवरी 2020 के दौरान आयात किया गया। 56 में से 40 खेप चीन से और शेष चीन के अलावा अन्य देशों से आई हैं।
रक्षा मंत्रालय
भारत- कजाकिस्तान संयुक्त सैन्य अभ्यास काज़इंड-21 का उद्घाटन समारोह
भारत-कजाकिस्तान संयुक्त सैन्य अभ्यास "काज़इंड-21" आज ट्रेनिंग नोड आयशा बीबी कजाकिस्तान में शुरू हुआ। यह अभ्यास दोनों देशों की सेना के वार्षिक द्विपक्षीय संयुक्त अभ्यास का 5वां संस्करण है और 10 सितंबर 2021 तक जारी रहेगा। अभ्यास का चौथा संस्करण सितंबर 2019 में भारत के पिथौरागढ़ में आयोजित किया गया था।
इस दल में कजाकिस्तान के 120 सैनिक और भारतीय सेना के 90 सैनिक शामिल हैं। दोनों दल आतंकवाद रोधी अभियानों के क्षेत्र में अपनी विशेषज्ञता और कौशल साझा को परस्पर करेंगे। अभ्यास 8 और 9 सितंबर 2021 को निर्धारित 48 घंटे के संयुक्त सत्यापन अभ्यास में समाप्त होगा। सत्यापन अभ्यास दोनों सेनाओं के सैनिकों के लिए एक परीक्षण होगा क्योंकि वे ऐसे परिदृश्यों में वास्तविक सैन्य अभियानों की चुनौतियों से गुजर रहे होंगे।
यह अभ्यास दोनों देशों के बीच लगातार बढ़ते सैन्य और राजनयिक संबंधों को गति प्रदान करेगा। संयुक्त अभ्यास आतंकवाद का मुकाबला करने के लिए दोनों देशों के मजबूत संकल्प को भी दर्शाता है और उसी का मुकाबला करने के लिए कंधे से कंधा मिलाकर खड़े होने की इच्छा को भी प्रकट करता है।
एमजी/एएम/एबी
(Visitor Counter : 656
प्रधानमंत्री कार्यालय
प्रधानमंत्री ने पीएसएलवी-सी51/ एमेजोनिया-1 मिशन के पहले समर्पित वाणिज्यिक प्रक्षेपण की सफलता पर एनएसआईएल और इसरो को बधाई दी
प्रधानमंत्री श्री नरेन्द्र मोदी ने पीएसएलवी-सी51/एमेज़ोनिया-1 मिशन के पहले समर्पित वाणिज्यिक प्रक्षेपण की सफलता पर एनएसआईएल और इसरो को बधाई दी।
एक ट्वीट में प्रधानमंत्री ने कहा: "पीएसएलवी-सी51/एमेज़ोनिया-1 मिशन के पहले समर्पित वाणिज्यिक प्रक्षेपण की सफलता पर एनएसआईएल और इसरो को बधाई। इससे देश में अंतरिक्ष सुधारों के एक नए युग का सूत्रपात होता है। 18 को-पैसेंजर्स में चार छोटे उपग्रह शामिल थे जो हमारे युवाओं के जोश और उनके नवप्रवर्तनशील होने को प्रदर्शित करता है।"
प्रधानमंत्री ने पीएसएलवी-सी51 द्वारा ब्राजील के एमेज़ोनिया-1 उपग्रह के सफल प्रक्षेपण पर ब्राजील के राष्ट्रपति जायर बोलसोनारो को भी बधाई दी।
एक अन्य ट्वीट में प्रधानमंत्री ने कहा, "पीएसएलवी-सी51 द्वारा ब्राजील के एमेज़ोनिया-1 उपग्रह के सफल प्रक्षेपण पर राष्ट्रपति @jairbolsonaro को बधाई। यह हमारे अंतरिक्ष सहयोग के लिए एक ऐतिहासिक क्षण है एवं ब्राजील के वैज्ञानिकों को मेरी शुभकामनाएं।
रक्षा मंत्रालय
सेना दिवस परेड 2022
सेना दिवस परेड 15 जनवरी, 2022 को करियप्पा परेड ग्राउंड पर आयोजित की जायेगी। इसके अलावा गणतंत्र दिवस परेड और बीटिंग दी रिट्रीट पर 23 जनवरी, 2022 को एक प्रेस-वार्ता का आयोजन किया जायेगा। प्रेस-वार्ता के स्थान के बारे में बाद में सूचना दी जायेगी।
सभी इच्छुक मीडिया कर्मियों से आग्रह किया जाता है कि वे सुरक्षा संबधी अनुमति के लिये निम्नलिखित विवरण पांच जनवरी, 2022 तक armydayparade2022[at]gmail[dot]com पर भेज दें:-
- पूरा नाम
- पीआईबी/आई-डी कार्ड नंबर
- आई-कार्ड की स्कैन प्रति
- मीडिया एजेंसी का नाम
- आवेदक की फोटो
- आवेदन का उद्देश्यः एडीपी/प्रेस-वार्ता/दोनों
किसी प्रकार के स्पष्टीकरण के लिये कृपया 011-23019659 पर संपर्क करें। पांच जनवरी, 2022 के बाद मिलने वाली ई-मेल पर विचार नहीं किया जायेगा।
भारतीय प्रतिस्पर्धा आयोग
सीसीआई ने रिलायंस स्ट्रेटेजिक बिजनेस वेंचर्स लिमिटेड  द्वारा सनमीना-एससीआई इंडिया प्राइवेट लिमिटेड  की इक्विटी शेयर पूंजी की 50.1 प्रतिशत हिस्सेदारी के अधिग्रहण को मंजूरी दी
भारतीय प्रतिस्पर्धा आयोग  ने रिलायंस स्ट्रेटेजिक बिजनेस वेंचर्स लिमिटेड  द्वारा सनमीना-एससीआई इंडिया प्राइवेट लिमिटेड  की इक्विटी शेयर पूंजी की 50.1 प्रतिशत हिस्सेदारी के अधिग्रहण को मंजूरी दी है।
प्रस्तावित संयोजन में आरएसबीवीएल द्वारा एससीआईपीएल की इक्विटी शेयर पूंजी के 50.1 प्रतिशत हिस्सेदारी के अधिग्रहण की परिकल्पना की गई है।
आरएसबीवीएल रिलायंस इंडस्ट्रीज लिमिटेड की सहायक कंपनी है। आरएसबीवीएल के प्रमुख कारोबार; वस्तुओं का व्यापार, व्यवसायों में रणनीतिक निवेश हितों का स्वामित्व और व्यावसायिक सहायता सेवाएँ प्रदान करना हैं।
एससीआईपीएल, फॉर्च्यून 500 कंपनी सनमीना कारपोरेशन की एक अप्रत्यक्ष सहायक कंपनी है, जिसका मुख्यालय सैन जोस, कैलिफ़ोर्निया, संयुक्त राज्य अमेरिका में है। सनमीना एकीकृत विनिर्माण समाधान, कल-पुर्जे, उत्पाद और मरम्मत, लोजिस्टिक्स और बाजार-के-बाद सेवा क्षेत्रों का वैश्विक प्रदाता है। यह मुख्य रूप से संचार नेटवर्क, कंप्यूटिंग और भंडारण, चिकित्सा, रक्षा और एयरोस्पेस, औद्योगिक और सेमी कंडक्टर, मल्टी-मीडिया, मोटर वाहन और स्वच्छ प्रौद्योगिकी क्षेत्रों के मूल उपकरण निर्माताओं को अपनी सेवाएं प्रदान करता है।
सीसीआई का विस्तृत आदेश जल्द ही जारी किया जायेगा।
प्रधानमंत्री कार्यालय
प्रधानमंत्री ने माइक्रोन टेक्नोलॉजी के अध्यक्ष एवं सीईओ श्री संजय मेहरोत्रा से मुलाकात की
प्रधानमंत्री श्री नरेन्द्र मोदी ने गुजरात के गांधीनगर में माइक्रोन टेक्नोलॉजी के अध्यक्ष एवं सीईओ श्री संजय मेहरोत्रा से मुलाकात की। उन्होंने भारत में सेमीकंडक्टरों के उत्पादन से जुड़े इकोसिस्टम को मजबूत करने की माइक्रोन टेक्नोलॉजी की योजनाओं पर चर्चा की।
प्रधानमंत्री कार्यालय ने ट्वीट किया;
“@माइक्रोनटेक के अध्यक्ष एवं सीईओ श्री संजय मेहरोत्रा ने पीएम @नरेन्द्र मोदी से गांधीनगर में मुलाकात की। उन्होंने भारत में सेमीकंडक्टरों के उत्पादन से जुड़े इकोसिस्टम को मजबूत करने की माइक्रोन टेक्नोलॉजी की योजनाओं पर चर्चा की।”
स्वास्थ्य एवं परिवार कल्याण मंत्रालय
देश का सक्रिय मामलों का आंकड़ा घटकर 3.52 लाख पर पहुंचा जो पिछले 149 दिनों में सबसे कम है
पिछले 17 दिनों से दैनिक नये रोगियों के ठीक होने की संख्या दैनिक नये मामलों से अधिक चल रही है
कुल 93.88 लाख कोविड संक्रमितों के ठीक होने से रिकवरी दर लगभग 95 प्रतिशत हुई
देश में कोविड के सक्रिय मामलों की संख्या आज 3,52,586 हो गई है। कुल पॉजिटिव मामलों में सक्रिय मामलों की हिस्सेदारी घटकर 3.57 प्रतिशत हो गई है, जो पिछले 149 दिनों के बाद सबसे कम है। 18 जुलाई, 2020 को कुल सक्रिय मामले 3,58,692 थे।
रोजाना मरीजों के ठीक होने की संख्या नये मामलों से अधिक होने के कारण सक्रिय मामलों की संख्या काफी कम हुई है। पिछले 24 घंटों में कुल सक्रिय मामलों में 3,960 गिरावट दर्ज हुई है।
पिछले 24 घंटों में पूरे देश में कोविड के 27,071 नये मरीज सामने आए हैं, जबकि पिछले 24 घंटों में 30,695 रोगी ठीक हुए हैं। पिछले 17 दिनों से दैनिक रिकवरी नये मामलों की तुलना में अधिक चल रही है।
अभी तक लगभग 94 लाख  मरीज ठीक हुए हैं, जिसके कारण रिकवरी दर बढ़कर 94.98 प्रतिशत हो गई है। ठीक हुए रोगियों की संख्या और सक्रिय मामलों के बीच अब अंतर बढ़कर वर्तमान में 90,35,573 हो गया है।
75.58 प्रतिशत नये ठीक हुए मामले दस राज्यों/केन्द्रशासित प्रदेशों से हैं। एक दिन में केरल में 5,258 रोगी ठीक हुए हैं, यह संख्या सबसे अधिक है। इसके बाद महाराष्ट्र का नम्बर आता है जहां 3083 नये मरीज ठीक हुए हैं। पश्चिम बंगाल में भी 2994 दैनिक रिकवरी दर्ज हुई है।
75.82 प्रतिशत नये मामले दस राज्यों/केन्द्रशासित प्रदेशों से संबंधित हैं।
केरल में एक दिन में सबसे अधिक 4,698 नये मामले दर्ज हुए हैं। महाराष्ट्र में कल 3,717 नये मामले तथा पश्चिम बंगाल में 2,580 नये मामले सामने आए हैं।
पिछले 24 घंटों में 336 लोगों की इस बीमारी से मौत हुई। इनमें 79.46 प्रतिशत मामले दस राज्यों/केन्द्रशासित प्रदेशों के हैं।
महाराष्ट्र में मौत के 70 नये मामले सामने आए हैं, जो कुल मौत का 20.83 प्रतिशत है। पश्चिम बंगाल और दिल्ली में क्रमश: 47 और 33 मौत के नये मामले दर्ज हुए है।
संस्कृति मंत्रालय
वंदे भारत नृत्य उत्सव 2023 के ग्रैंड फिनाले की राष्ट्रीय स्तर की प्रतियोगिता के लिए 980 डांसर्स का चयन
फाइनलिस्ट से चुने गए 500 डांसर्स नारी शक्ति विषय पर गणतंत्र दिवस 2023 के दौरान भव्य सांस्कृतिक शो का प्रदर्शन करेंगी
मुख्य आकर्षणः
- ग्रैंड फिनाले में 20 दिसंबर 2022 की शाम को एक विशेष समारोह भी होगा, जिसमें लोकसभा अध्यक्ष श्री ओम बिरला, केंद्रीय संस्कृति, पर्यटन तथा उत्तर पूर्वी क्षेत्र मंत्री श्री जी.के. रेड्डी की गरिमामय उपस्थिति होगी।
- वंदे भारत नृत्य उत्सव 2023, गणतंत्र दिवस समारोह 2023 के तत्वावधान में रक्षा मंत्रालय की ओर से संस्कृति मंत्रालय द्वारा आयोजित किया जा रहा नृत्य प्रतियोगिता कार्यक्रम है।
संस्कृति मंत्रालय ने वंदे भारत नृत्य उत्सव 2023 की दो दिवसीय राष्ट्रीय स्तर की प्रतियोगिता  का आयोजन किया है। प्रतियोगिता पहले दिन 19 दिसंबर को नई दिल्ली के जवाहरलाल नेहरू स्टेडियम में आयोजित की गई। प्रतियोगिता 20 दिसंबर को आयोजित की जा रही है और राष्ट्रीय स्तर की प्रतियोगिता  में भाग लेने के लिए 980 डांसर्स चुने गये हैं।
सनग्रेन डांस अकेडमी, सनग्रेन अंब्रेला डांस 
श्रद्धा और अदिति, भरतनाट्यम 
ग्रैंड फिनाले में 20 दिसंबर 2022 की शाम को विशेष समारोह भी होगा, जिसमें लोकसभा अध्यक्ष श्री ओम बिरला, केंद्रीय संस्कृति, पर्यटन तथा उत्तर पूर्वी क्षेत्र मंत्री श्री जी.के. रेड्डी, संस्कृति तथा संसदीय कार्य राज्यमंत्री श्री अर्जुन मेघवाल, संस्कृति तथा विदेश राज्यमंत्री श्रीमती मीनाक्षी लेखी और रक्षा राज्यमंत्री श्री अजय भट्ट भी उपस्थित होंगे।
गेड़ी लोकनृत्य, छत्तीसगढ़
मनीषा नृत्यालय शास्त्रीय 
वंदे भारत नृत्य उत्सव 2023, गणतंत्र दिवस समारोह 2023 के तत्वावधान में संस्कृति और रक्षा मंत्रालय द्वारा आयोजित की जा रही नृत्य प्रतियोगिता है। यह प्रतियोगिता तीन चरणों- राज्य- केंद्रशासित स्तर, क्षेत्र स्तर तथा राष्ट्रीय स्तर पर आयोजित की जा रही है।
स्वाति अग्रवाल और समूह, शास्त्रीय 
अच्छ डांस ग्रुप 
15 अक्टूबर से 10 नवंबर 2022 तक 17 से 30 आयु वर्ग के प्रतिभागियों से लोक/ जनजातीय, शास्त्रीय और समकालीन/फ्यूजन की विधाओं में प्रविष्टियां आमंत्रित की गई थीं। संस्कृति मंत्रालय के सात क्षेत्रीय सांस्कृतिक केंद्रों द्वारा 17 नवंबर से 10 दिसंबर 2022 तक राज्य-केंद्र प्रशासित क्षेत्र स्तर और क्षेत्रीय स्तर की प्रतियोगिताओं का आयोजन किया गया है।
फाइनलिस्ट में से चुनी गई 500 डांसर्स नारी शक्ति विषय पर गणतंत्र दिवस 2023 के दौरान भव्य सांस्कृतिक कार्यक्रम का प्रदर्शन करेंगी। इसके लिए जाने-माने कोरियोग्राफरों, संगीतकार, लेखक तथा क्रिएटिव डिजाइनरों की एक क्रिएटिव टीम को नियुक्त किया गया है ताकि निर्बाध सांस्कृतिक शो की संकल्पना की जा सके।
रसायन एवं उर्वरक मंत्रालय
सरकार कोविड-19 से संबंधित प्रत्येक आवश्यक दवा की आपूर्ति की निगरानी कर रही है
कोविड-19 से संबंधित सभी दवाएं अब भारत में उपलब्ध हैं
राज्यमंत्री श्री मनसुख मंडाविया ने आज इस बात के लिए आश्वस्त किया कि सरकार कोविड-19 से संबंधित प्रत्येक आवश्यक दवा की आपूर्ति की निगरानी कर रही है। उत्पादन और आयात में वृद्धि के जरिए कोविड-19 के इलाज में इस्तेमाल की जाने वाली सभी दवाएं अब भारत में उपलब्ध हैं। आपूर्ति श्रृंखला के प्रबंधन, मांग पक्ष के प्रबंधन और खरीदे जा सकने लायक कीमत की त्रिस्तरीय रणनीति को लागू करके इन दवाओं की उपलब्धता की निगरानी की जा रही है।
प्रोटोकॉल वाली दवाएं:
- रेमडेसिविर
- एनोक्सापरिन
- मिथाइल प्रेडनिसोलोन
- डेक्सामिथासोन
- टोसीलिजुमाब
- आइवरमेक्टिन
गैर-प्रोटोकॉल वाली दवाएं:
- फेविपिराविर
- एम्फोटेरिसिन
- एपीक्साबन
सीडीएससीओ और एनपीपीए उत्पादन बढ़ाने और मौजूदा स्टॉक, मौजूदा क्षमता एवंमई,2021 के लिए अनुमानित उत्पादन के बारे में आंकड़े प्राप्त करने के लिए उत्पादकों के साथ समन्वय कर रहे हैं।
- रेमडेसिविर:
- रेमडेसिविर का उत्पादन करने वाले संयंत्रों की संख्या 20 से बढ़कर 60 हो गई है जिसके कारण सिर्फ 25 दिनों में दवा की उपलब्धता 3 गुना से अधिक हो गई है।
- उत्पादन 10 गुना बढ़ गया है, अप्रैल 2021 में 10 लाख खुराक प्रति माह से बढ़कर मई 2021 में 1 करोड़ खुराक प्रति माह तक जा पहुंचा।
- टोसीलिजुमाब इंजेक्शन:
- सामान्य समय के मुकाबले 20 गुना ज्यादा आयात कर इसे देश में उपलब्ध कराया गया है।
- डेक्सामिथासोन 0.5 मिलीग्राम की गोलियां:
- एक महीने के भीतर उत्पादन 6-8 गुना बढ़ाया गया।
- डेक्सामिथासोन इंजेक्शन का उत्पादन लगभग दोगुना बढ़ाया गया।
- एनोक्सापरिन इंजेक्शन का उत्पादन महज एक महीने के भीतर चार गुना बढ़ाया गया।
- मिथाइल प्रेडनिसोलोन इंजेक्शन:
•एक महीने के भीतर उत्पादन लगभग तिगुना बढ़ाया गया।
- आइवरमेक्टिन 12 मिलीग्राम की गोली का देश में उत्पादन एक महीने के भीतर 5 गुना बढ़ाया गया, जोकि अप्रैल 2021 में 150 लाख से बढ़कर मई, 2021 में 770 लाख हो गया।
- फेविपिराविर:
- एक गैर-प्रोटोकॉल वाली दवा, लेकिन इसका उपयोग वायरस के भार को कम करने के लिए किया जाता है।
- एक महीने के भीतर उत्पादन 4 गुना बढ़ाया गया।
- उत्पादन अप्रैल 2021 में 326.5 लाख से बढ़करमई में 2021 से 1644 लाख तक जा पहुंचा।
- एम्फोटेरिसिन बी इंजेक्शन:
- एक महीने में उत्पादन 3 गुना बढ़ा
- 3.80 लाख खुराकों का उत्पादन हो रहा है और
- 3 लाख खुराकों का आयात किया जा रहा है
- देश में कुल 6.80 लाख खुराकें उपलब्ध होंगी
दवाओं के आवंटन पर पीपीटी के लिए यहां क्लिक करें:
वाणिज्य एवं उद्योग मंत्रालय
सुरेश प्रभु ने भारत-मोनाको बिजनेस फोरम को संबोधित किया
पर्यटन और जलवायु परिवर्तन में सहयोग का आह्वान किया
केन्द्रीय वाणिज्य और उद्योग तथा नागर विमानन मंत्री सुरेश प्रभु ने कहा है कि पर्यटन सहित अनेक क्षेत्रों में भारत और मोनाको के बीच सहयोग की व्यापक संभावना है। नई दिल्ली में आज भारत-मोनाको बिजनेस फोरम को संबोधित करते हुए श्री सुरेश प्रभु ने कहा कि फिनटेक, वित्तीय सेवाओं और बैंकिंग से लेकर पर्यटन और स्वास्थ्य सेवा के क्षेत्र में सहयोग के अनगिनत अवसर हैं। आज विकसित हो रही वैश्विक आर्थिक चुनौतियां दो देशों को फिर से संगठित करने और अपने आर्थिक व्यवसाय का विस्तार करने का अवसर पैदा कर रही हैं। साथ ही चीजों को नया आकार देने के अलावा लाभ के क्षेत्र में वर्तमान सहयोग को और गहरा कर रही हैं। उन्होंने कहा कि दोनों देश पर्यावरण पर पड़ने वाले दुष्प्रभावों को कम करने के लिए उच्च प्रौद्योगिकी के इस्तेमाल के साथ जलवायु परितर्वन में सहयोग कर सकते हैं।
वाणिज्य मंत्री ने कहा कि अपनी खूबसूरती के लिए मशहूर मोनाको को पर्यटन उद्योग के लिए उभरते अवसर का केंद्र माना जा रहा है। उन्होंने कहा कि पर्यटन के क्षेत्र में काफी मजबूत संभावनाएं हैं, क्योंकि भारतीय पर्यटक मोनाको में फुरसत और अपूर्व अनुभव देख रहे हैं। भारतीय सहयोगियों के साथ रसायन और पेट्रो रसायन के साथ-साथ प्लास्टिक और इलेक्ट्रॉनिक्स उत्पादन के क्षेत्र में सहयोगपूर्ण कार्य किये जा सकते हैं।
श्री सुरेश प्रभु ने कहा कि भारत 2025 तक 5 खरब अमेरिकी डॉलर की अर्थव्यवस्था बनने जा रहा है, जिसमें से 3 खरब डॉलर सेवा क्षेत्र से प्राप्त होंगे। उन्होंने कहा कि इस लक्ष्य को हासिल करने के लिए 12 सर्वोत्तम क्षेत्रों की पहचान की गई है। दुनिया की सर्वोच्च प्रति व्यक्ति आय में से एक मोनाको की मुक्त बाजार अर्थव्यवस्था, उसके उद्योग और सेवा क्षेत्रों से संचालित है और उसकी निवेशक अनुकूल नीतियां, भारतीय कंपनियों के व्यवसाय और निवेश के लिए एक आदर्श स्थल हैं। मोनाको में उभरते हुए अवसर सेवा और कौशल के अनेक क्षेत्रों में निवेश बढ़ाने के साथ भारत के सबसे भरोसेमंद क्षेत्रों के लिए सहायक हैं।
भारत और मोनाको के बीच 2017-18 में द्विपक्षीय व्यापार 3.01 मिलियन रहा। दोनों देशों के बीच द्विपक्षीय व्यापार को बढ़ाने की काफी संभावनाए हैं। भारत में विदेशी प्रत्यक्ष निवेशक  के रूप में मोनाको का 106वां स्थान है, जिसके साथ एफडीआई का इक्विटी प्रवाह 2.51 मिलियन अमेरिकी डॉलर है।
प्रधानमंत्री कार्यालय
प्रधानमंत्री ने भारत की जी-20 अध्यक्षता पर अपने विचार और मानवता पर केंद्रित वैश्वीकरण के प्रति इसका दृष्टिकोण व्यक्त किया
प्रधानमंत्री श्री नरेन्द्र मोदी ने भारत की जी-20 की अध्यक्षता के बारे में अपने विचार व्यक्त किए हैं। प्रधानमंत्री ने मानवता पर केंद्रित वैश्वीकरण के प्रति जी-20 के दृष्टिकोण और मानव प्रगति को आगे बढ़ाने में सामूहिक भावना सुनिश्चित करने के बारे में एक आलेख में अपने विचार व्यक्त किए।
प्रधानमंत्री ने एक्स पर पोस्ट पर कहा;
"दिल्ली में जी-20 शिखर सम्मेलन शुरु होने जा रहा है, भारत की जी-20 की अध्यक्षता के बारे में एक आलेख में लिखा कि हमने मानवता पर केंद्रित वैश्वीकरण और मानव प्रगति को आगे बढ़ाने में सामूहिक भावना सुनिश्चित करने के लिए कैसे कार्य किया है।"
एमजी/एमएस/केपी/एसके
(
उपभोक्ता कार्य, खाद्य एवं सार्वजनिक वितरण मंत्रालय
सरकार ने खुदरा कीमतों में मुद्रास्फीति-रुझान को रोकने के लिए एफसीआई को गेहूं और चावल की ई-नीलामी करने का निर्देश दिया
नीलामी में भाग लेने के लिए गेहूं स्टॉक निगरानी प्रणाली मॉनिटरिंग सिस्टम के पोर्टल पर घोषणा करना अनिवार्य
वास्तविक प्रसंस्करण-कर्ता और व्यापारियों की पहचान के उद्देश्य से, भाग लेने के लिए एफएसएसएआई लाइसेंस अनिवार्य किया गया
भारतीय खाद्य निगम के अध्यक्ष और प्रबंध निदेशक श्री अशोक के. के. मीना ने कहा कि सरकार ने गेहूं और चावल की कीमत को नियंत्रित करने के क्रम में बाजार हस्तक्षेप के एक हिस्से के रूप में मौजूदा खुदरा कीमतों में मुद्रास्फीति-रुझान को रोकने के लिए; एफसीआई को गेहूं और चावल की ई-नीलामी करने का निर्देश दिया है। श्री मीना ने आज नई दिल्ली में मीडिया को संबोधित करते हुए यह बात कही।
गेहूं का आधार मूल्य, एफएक्यू के लिए 2150 रुपये/क्विंटल और यूआरएस गेहूं के लिए 2125 रुपये/क्विंटल पर यथावत रखा गया है। गेहूं की जमाखोरी को नियंत्रित करने के लिए, सरकार ने निर्णय लिया है कि नीलामी में भाग लेने के लिए गेहूं स्टॉक निगरानी प्रणाली के पोर्टल पर घोषणा करना अनिवार्य है। इसके अलावा, वास्तविक प्रसंस्करण-कर्ताओं और व्यापारियों की पहचान के उद्देश्य से, भाग लेने के लिए एफएसएसएआई लाइसेंस अनिवार्य कर दिया गया है।
इस ई-नीलामी में खरीदार अधिकतम 100 मीट्रिक टन तक के लिए बोली लगा सकते हैं। गेहूं के छोटे प्रसंस्करण-कर्ताओं और व्यापारियों को समायोजित करने के लिए न्यूनतम मात्रा 10 मीट्रिक टन रखी गई है। इसके अलावा, गेहूं के छोटे और सीमांत व्यापारियों और प्रसंस्करण-कर्ताओं को समायोजित करने के लिए, ई-नीलामी में भाग लेने के ईएमडी को भी पूर्व-स्तर से 50% कम कर दिया गया है।
बोली स्थानीय खरीदारों के लिए सीमित रखी गयी है, इसे स्टॉक जारी होने से पहले राज्य के जीएसटी पंजीकरण की मैपिंग और जांच के आधार पर सुनिश्चित किया जाएगा। ये उपाय किसी राज्य-विशेष में पेश किए गए स्टॉक के सन्दर्भ में व्यापक स्थानीय पहुंच सुनिश्चित करने के लिए उठाए गए हैं।
पहली ई-नीलामी के तहत, देशभर के 457 डिपो से 4 एलएमटी गेहूं की पेशकश की जा रही है। 01.04.2023 के बाद 271 खरीदारों का नया पैनल बनाया गया है। अभी तक, सक्रिय सूचीबद्ध बोलीदाताओं की संख्या 2093 है।
खुली बाजार बिक्री योजना  के तहत चावल की ई-नीलामी 5 जुलाई, 2023 से शुरू होगी। चावल का आधार मूल्य 3100 रुपये/क्विंटल है।
एफसीआई द्वारा 15.03.2023 तक गेहूं की 6 साप्ताहिक ई-नीलामी आयोजित की जा चुकी है। 45 दिनों की अवधि में इस व्यापक हस्तक्षेप के कारण कुल 33.7 एलएमटी गेहूं बाजार में पहुंचा, जिससे गेहूं की कीमतों में 19% की कमी आई। गेहूं की रबी खरीद अवधि के कारण, बाजार हस्तक्षेप निलंबित कर दिया गया था।